Edward Lhuyd

She najooragh, lus-oayllee, lusseyr, far-chemmigagh, sheanseyr, çhengoayllee, çheer-oayllee, as graihder shenn reddyn Bretnagh va **Edward Lhuyd** (1660– 30 Mean Souree 1709), va enmyssit **Edward Lhwyd** mastey enmyn elley chammah. She nah Oaseir Hie Tashtee Ashmolean ec Ollooscoill Aah yn Ollee v'eh, as hoilshee eh magh y chied chatalog jeh fossylyn, **'.

==Ennym==
She lettraghey shenn-emshiragh y [[sliennoo Bretnagh|cliennoo Bretnagh]] eh Lhuyd ta screeuit sheese nish dy cadjin myr [[Lloyd (ennym)|Lloyd ny Llwyd]], veih  ("[[lheeah (daah)|lheeah]]"). T'eh ry-gheddyn dy mennick myr Lhwyd; as ny sloo mennick myr Lhwydd, Llhwyd, Llwid, as Floyd; as er ny [[Ladjynaghey enmyn|ladjynaghey]] myr  ny , er ny aagherrey myr  myr [[ennym sheansagh]]. Ta ny cummaghyn Baarle as Frangish screeuit sheese keayrtyn myr ''Edward Luidius''.

==Bea==
Va Lhuyd ruggit ayns 1660, ayns [[Loppington]], [[Shropshire]], [[Reeriaght Hostyn|Sostyn]]. She mac oainjeragh v'eh lesh Edward Llwyd ny Lloyd ass Llanforda, [[Oswestry]], as Bridget Pryse ass [[Llansantffraid, Ceredigion|Llansantffraid]], faggys da [[Tal-y-bont, Ceredigion|Tal-y-bont]], [[Ceredigion]]. She lesh sleih ooasley [[Bretyn|Vretyn]] heear yiass va'n lught thie echey. Ga dy row ad mie-vunnit, cha row yn lught thie echey berçhagh. Ren e ayr prowaltyssyn 'syn eirinys as 'sy çhynskyl. Hie yn mac, Lhuyd hene, dys [[Scoill Oswestry|Scoill Ghrammadys Oswestry]] raad ren eh ynsaghey ayn ny s'anmey, as ayns 1682 hie eh dys [[Colleish Yeesey, Aah yn Ollee]], agh dirree eh ass roish my dooar eh e cheim. Ayns 1684, v'eh pointit myr cooneyder lesh [[Robert Plot]], Oaseir Hie Tashtee Ashmolean (va soit er [[Broad Street, Aah yn Ollee|Broad Street]] ec y traa shen), as haink eh dy ve ny nah Oaseir eh hene ayns 1690, kiartag dreill eh derrey laa e vaaish ayns 1709.

As eh gobbraghey 'syn Ashmolean, ren Lhuyd troailt dy lheeadagh. Chur keayrt dys [[Eryri]] ayns 1688 caa da rolley blaanid va dooghyssagh as ynnydagh da'n ard shen y chur ry-cheilley da [[John Ray]] as e obbyr **'. Lurg 1697, ren Lhuyd keayrt er dagh coontae ayns Bretyn roish my jagh eh dys Nalbin, Nerin, y Chorn, y Vritaan, as Mannin. Ayns 1699, lesh cooney argidoil veih e charrey Isaac Newton, ren eh soilshaghey magh y chied chatalog rieau jeh fossylyn, **. V'ad çhaglit ayns Sostyn, as ayns Aah yn Ollee er y chooid smoo, as t'ad foast freillt 'syn Ashmolean.

Hooar Lhuyd MA *[[honoris causa]]* veih Ollooscoill Aah yn Ollee ayns 1701 as coheshaghtys veih'n Çheshaght Reeoil ayns 1708.

Ayns 1696, ren Lluyd tessen-screeu ayrn mie jeh'n screeuyn grainnit Ladjyn er Croes Elisedd veih'n 9oo eash faggys da Abban Glyn y Groes, Sir Ddinbych. Haink ny screeuyn grainnit dy ve begnagh neulhaihagh kyndagh rish yn emshir, agh s'leayr dy row tessen-screeu Lhuyd feer chruinn.

Chammah's shen, va Lhuyd freggyrtagh er son y chied chur sheese er as enmyssey baagh haink dy ve enmyssit jeeneysoar: y feeackle soareypod *[[Rutellum|Rutellum impicatum]]*.

Va'n chied chur sheese er tree-vabbagh jeant ec Lhuyd ayns lettyr dys Martin Lister ayns 1688 as va soilshit magh (1869) ayns e obbyr *Lithophylacii Britannici Ichnographia*. Cha nel ayn agh cur sheese giare, as cha nel eh enmyssey eh agh myr "ushylagh jeh liebage ennagh". Ta'n tree-vabbagh er enney jiu ain myr *[[Ogygiocarella]] debuchii* Brongniart, 1822.

## Çhengoayllee kioneraadagh
'Sy 17oo eash yeianagh, ren possan dy scoillaryn fo stiurey John Keigwin veih Porthenys screeu da Lhuyd, as ad geearee freayll as cur y Chornish er oaie. Ghow eh rish y chuirrey as hie eh dys y Chorn dy yannoo studeyrys er y Chornish. She bun-chooish phabyr va soilshit magh lesh Lhuyd ayns 1702 va'n Chornish Noa-emshiragh Lheah; t'ee anchasley veih'n çhengey vean-eashagh rere y strughtoor as y grammeydys ny s'aasey eck.

Lesh cooney 'sy ronsaghey echey lesh y scoillar Bretnagh Moses Williams, ren Lhuyd soilshaghey magh y chied ym-lioar jeh *[[Archæologia Britannica]]* ayns 1707. Ta cur sheese scanshoil er y Chornish ayn, as s'mooar yn scansh t'ayn bentyn rish toiggaltys y çhengoaylleeaght henndeeagh t'ayn. Ta bun ram eieyn ta tayrn magh ass çhengoaylleeyn y 19oo eash çheet magh ass yn obbyr ren Lhuyd, as eh coontit "foddey ny smoo glick ayns e aghtyn as e hastidyn na [[William] Jones](https://gv.wikipedia.org/wiki/William_Jones_%28fockle-oayllee%29)".

Hug Lhuyd my-ner dy row cosoylaghtyn eddyr daa phossan dy hengaghyn: Brythonagh ny Celtiagh-P (Bretnish, Britaanish, as Cornish) as Gaelgagh ny Celtiagh-Q (Gaelg, Gaelg ny h-Albey, as Yernish). Ren eh arganeyssey dy daink y daa phossan ass ny çhengaghyn Celtiagh mooarheeragh; dy daink ny çhengaghyn Brythonagh ass y Ghoalish va loayrit as screeuit ec Goail y Rank Roie-Raueagh as dy daink ny çhengaghyn Gaelgagh ass y Cheltibeirish va loayrit ayns Lieh-innys Roie-Raueagh yn Ibeir, ta goaill stiagh y Spaainey as y Phortiugal noa-emshiragh. Ren eh briwnys dy nee jeh bun Celtiagh va ny çhengaghyn shen as, myr shen, dy nee Celtiee ny loayreyderyn. Veih'n 18oo eash as ny s'anmey, beggan er veggan haink pobbylyn ny h-Albey, y Chorn, Nerin, Vannin, Vretyn, as y Vritaan dy ve enmyssit Celtiee. T'ad coontit 'sy laa t'ain myr ny h-ashoonyn Celtiagh.

## Baase as eiraght
As eh troailt, haink reean er Lhuyd, chur dys e vaaish veih'n phloorasee ayns Aah yn Ollee ayns 1709. Hooar eh baase ayns shamyr ayns Thie Tashtee Ashomlean, as eh 49 bleeaney d'eash, as v'eh oanluckit ayns ahlley Bretnagh y cheeill St Michael at the Northgate.

Ta'n dooie Bryozoa Kelkagh  (va currit sheese hoshiaght myr *Membranipora lhuydi*) enmyssit ass. Va lilee Eryri (*[[Gagea serotina]]*) enmyssit *Lloydia serotina* ass Lhuyd feie tammylt beg. 

Ta Cymdeithas Edward Llwyd, Sheshaght Najooree Ashoonagh Vretyn, enmyssit ass. Er 9 Mean Souree 2001 va kione-jalloo ooha jeh rooishtit lesh Dafydd Wigley, aa-hoshiagh Plaid Cymru, çheumooie jeh Laare Ard-studeyryssyn Bretnagh as Celtiagh Ollooscoill Vretyn ayns Aberystwyth, faggys da Lioarlann Ashoonagh Vretyn. She John Meirion Morris va'n jallooder; ta ny screeunyn ta grainnit er y phlinthey, va grainnit lesh Ieuan Rees, taishbyney yn abbyrt "" ("çhengoayllee, graihder shenn reddyn, najooragh").

## Imraaghyn
### Symnaghyn

### Rolley lioaryn

* .
* .
* .
* .
* .
* .
* .
* .
* .
* .
* .
* .
* .
* .
* .
* .

## Kianglaghyn magh

*Beashnys Edward Lhuyd veih Canolfan Edward Llwyd, laare studeyrys y çheanse trooid y Vretnish